

### Aftale mellem

*Aftalepart* og *Ordregiver*

om

**konsulentbistand til BFA Industri**

## *Titel på opgaven*

Projektnummer fra BFA Industri: xx-F-xx

##### *Måned og år*

**§ 1 Aftalens parter**

Nærværende aftale indgås mellem:

*Ordregiver*

*Navn og firma/organisation* i regi af BFA Industri

&

*Aftalepart*

*Navn og firma/organisation*

**§ 2 Aftalens genstand**

*Aftaleparten* er ansvarlig for, at opgaven udføres i henhold til aftalen på et højt fagligt niveau og i overensstemmelse med god praksis.

*Kort beskrivelse af opgaven; indhold, produkt og leveringer;*

*(uddybende projektbeskrivelse kan vedlægges som bilag)*

*Layout og tryk:*

Hvem er ansvarlig? Er layout og tryk indeholdt i opgaven eller udføres den af BFA Industri på baggrund af råmaterialer?

*Levering af grafisk materiale:*

Hvor stort et billedes opløsning skal være afhænger dels af produktionsformen og dels på hvilken afstand billedet skal betragtes efter produktion.

• Billeder til offsettryk: 300 ppi (pixels per inch)

• Billeder til digitaltryk: 200 ppi (pixels per inch)

*Billedstørrelse:*

Billeder bør tages i A6, A5, A4 eller A3 størrelse

afhængig af hvad de skal bruges til.

*Filtyper til billeder*

Gem helst i tif-format eller evt. jpg-format i rgb.

*Filtyper til logoer*

Eps eller ai.format

*Filtyper til tekst*

Leveres i word eller andet konvertibelt tekstformat.

*NB: Hvis der skal anvendes illustrationer/foto og lignende i opgaven, skal aftalen tage stilling til hvilke, hvor mange og for hvis regning disse skal fremskaffes. I øvrigt henvises til afsnittene om Ejendomsret og Immaterielle rettigheder.*

**§ 3 Tidsplan**

Projektet udføres og afleveres i overensstemmelse med den mellem parterne aftalte tidsplan (vedlagt som bilag x til denne aftale).

Hvis der er behov for at justere tidsplanen, skal dette aftales imellem *ordregiver* og *aftalepart*. Såfremt aftalens parter opnår enighed om en alternativ tidsplan, vil denne herefter ligge til grund for nærværende aftale.

**§ 4 kvartalsvis statusrapport**

*Aftaleparten* skal levere oplysninger på mail, så *ordregiver* kan udfærdige en kvartals statusrapport til BFA Industri. Den skal indeholde en kort beskrivelse af følgende:

* Projektets foreløbige resultater.
* Ressourceforbrug, herunder opgørelse over timeforbrug.
* Projektets forløb i relation til tidsplanen.
* En vurdering af projektets foreløbige forløb.
* En beskrivelse af evt. opståede vanskeligheder i projektet.

Der afholdes, såfremt en af aftalens parter måtte ønske dette, et møde til drøftelse af statusrapportens indhold. Dette kan ske telefonisk.

**§ 5 Honorar**

*Aftalepart* fremsender budget for opgaven i henhold til fremsat tilbud. **Budgettet indeholder de aftalte poster inkl. Moms**. Det skal fremgå af budgettet, hvilke ydelser *aftalepart* modtager betaling for.

Det aftalte honorar er på maksimalt dk. kr. xxx.xxx,- inklusive moms.

*Specifikation af betalingsterminer skal angives (fx første 25% forfalder ved aflevering og godkendelse af 1. udkast, næste 25 % forfalder ved aflevering af revideret udkast, resterende 50% forfalder ved endelig godkendelse af produkt). Svarende til opgavens karakter.*

Faktura fremsendes til *ordregiver på mail. Ordregiver* attesterer fakturaen før den fremsendes til BFA Industris bogholderi. Fakturaen skal indeholde posteringer i overensstemmelse med aftalte budget/tilbud.

Beløbet anvises senest 30 dage efter modtagelsen af faktura. Ferieperioden fra 1. juli til 15. august er undtaget.

**§ 6 Forsinkelse og misligholdelse**

Aftalens parter er forpligtet til straks at oplyse de øvrige parter om eventuel forsinkelse eller andre forhold af betydning for projektets udførelse herunder forståelsen af nærværende kontrakt inkl. Bilag.

I tilfælde af væsentlig forsinkelse eller anden misligholdelse, herunder overtrædelse af nærværende aftales § 5, er BFA Industri berettiget til med omgående virkning skriftligt af hæve nærværende aftale.

Hæves aftalen som følge af væsentlig forsinkelse eller anden misligholdelse, skal der ske afregning på baggrund af det leveredes værdi, fratrukket erstatning for udgifterne ved eventuelt at lade projektet udføre af tredjemand.

**§ 7 Underleverandører og stedfortræder**

*Aftalepart* er ansvarlig for gennemførsel af opgaven jf. §2 og bilag 1.

Hvis *Aftalepart* bliver forhindret, kan *aftaleparten* kun anvende en underleverandør eller stedfortræder, hvis dette er skriftligt aftalt med *Ordregiver*.

**§ 8 Information og materialer**

I det omfang, det er muligt, hjælper *ordregiver aftalepart*en med at få adgang til materialer, som BFA Industri råder over, og er af betydning for projektets gennemførelse til rådighed for *aftalepart*.

Materialer, som *ordregiver* har udleveret til *aftalepart*, tilbageleveres, når nærværende aftales bestemmelser er opfyldt, eller aftalen hævet.

Det påhviler *aftalepart*, at sætte sig ind i og anvende BFA Industris designguide i projektet og ved udvikling af materialer m.m. Designguiden fremgår af [www.bfa-i.dk](http://www.bfa-i.dk)

**§ 9 Tavshedspligt**

*Aftalepart* er pligtig til såvel under projektets gennemførelse som i tiden derefter at iagttage ubetinget tavshed med hensyn til oplysninger, dokumentation, talmateriale samt øvrige informationer, *aftalepart* bliver bekendt med som led i projektets gennemførelse.

*Aftalepart* er uberettiget til, uden foregående aftale med nærværende aftales øvrige parter, at udtale sig til offentligheden - herunder trykte og elektroniske medier - om forhold der vedrører aftalen.

*Aftalepart* er uberettiget til, uden foregående aftale med nærværende aftales øvrige parter, at benytte oplysninger, dokumentation, talmateriale samt enhver anden form for information, *aftalepart* bliver bekendt med som led i projektets gennemførelse, i anden sammenhæng.

**§ 10 Ejendomsretten til projektet**

Ejendomsretten til det af nærværende kontrakt omfattede projekt tilfalder BFA Industri.

BFA Industri skal have de fulde rettigheder over alle materialer, tegninger, foto, film og andre elektroniske materialer m.m., der udvikles i projektet, så de efterfølgende frit kan anvendes af både BFA Industri og andre interesserede til enhver tid.

Det påhviler *aftaleparten* at fremsende dokumenter, datamateriale, evt. referater, elektroniske filer, film, foto og andet materiale til *ordregiver,* herunder at indhente samtykke for anvendelse af foto ved brug af BFA Industris skabelon til dette (bilag med samtykkeblanket).

De underskrevne samtykker skal ligeledes gemmes og udleveres til BFA Industri, der lægger dem på sagen.

**§ 11 Immaterielle rettigheder**

*Aftalepart* er ansvarlig for, at alle trediemandsrettigheder og andre ophavsrettigheder m.m. overholdes ved udarbejdelsen.

I det omfang, der i det færdige projekt indgår fotos, illustrationer eller andre billeder, hvortil andre har rettigheder i henhold til lov om ophavsrettigheder, skal disse rettigheder, tillige med det øvrige projekt, overdrages til BFA Industri således, at BFA Industri og andre interesserede på tidspunktet for levering og efterfølgende frit kan anvende det færdige projekt i såvel trykt som elektronisk form til enhver tid.

Aftaler aftalens parter i forbindelse med projektet, at der skal tilføjes illustrationer i et omfang ud over det i § 2 anførte, skal det, forinden nye illustrationer anvendes, tillige aftales, hvordan der skal ske honorering for disse, således at BFA Industri og andre interesserede ikke efterfølgende begrænses i sin brug af det færdige projekt, som nævnt tidligere i aftalen.

Ved parternes underskrift tiltrædes ovenstående aftale

*By*, den *dd.md.år* *By*, den *dd.md.år*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*For Ordregiver* *For aftalepart*

*Navn og Organisation Navn og Organisation*